ભણતર કરતાં ગણતર ચડિયાતું છે. એ વ્યહવાર-કુશળતાના ઉત્તમ ગુણોને લીધે ચાર ચોપડી જેટલું પ્રથમિક શિક્ષણ મેળવેલ ગલબાભાઈએ જિલ્લાના પ્રમુખપદે રહીને જિલ્લાના વિકાસ માટે કરોડો રૂપિયાના વહીવટમાં ક્યાંય ઊણપ આવવા ન દીધી. ભલભલા ડિગ્રીધારી શિક્ષિતોને પણ નવાઈ પમાડે તેવો ઉમદા તેમનો વહીવટ હતો. કરોડો રૂપિયાના વહીવટકર્તા હોવા છતાં પણ પોતે ક્યાંય લાલચમાં કે અંગત સ્વાર્થમાં રાચ્યા નથી.